નવી દિલ્હી તા. ૯ઃ બધાના સવાલોના ફટાફટ જવાબ આપવાવાળું વેબ સર્ચ એન્જિન ગુગલને ભારતીય સ્પર્ધાત્મક કમિશને શિસ્ત તોડવા અને ગુગલ પર સર્ચ રીઝલ્ટ બતાવવામાં પક્ષપાત કરવા બદલ દોષિત પૂરવાર કર્યું છે અને આ માટે ગુગલ પર ૧૩પ.૮૬ કરોડનો દંડ ફટકાર્યો છે. અમેરિકન કંપની ગુગલે આ દંડ બે મહિનામાં ભરવાનો રહેશે. મેટ્રીમોની, કોમ અને કન્ઝ્યુમર યુનિટી એન્ડ ટ્રસ્ટ સોસાયટી દ્વારા આક્ષેપો કરાયા પછી સીસીઆઈ દ્વારા આ આદેશ પસાર કરવામાં આવ્યો છે.